b"\n_START_ARTICLE_\nSapporo Dome\n_START_PARAGRAPH_\nSapporo Dome (jaapani \xe6\x9c\xad\xe5\xb9\x8c\xe3\x83\x89\xe3\x83\xbc\xe3\x83\xa0 (Sapporo D\xc5\x8dmu)) on Jaapanis Sapporos asuv staadion. Seda kasutatakse pesapalli- ja jalgpalliv\xc3\xb5istluste korraldamiseks. See on pesapalliklubi Hokkaido Nippon Ham Fighters ja jalgpalliklubi Consadole Sapporo koduv\xc3\xa4ljak._NEWLINE_Staadion valmis 2001. aasta m\xc3\xa4rtsis ja sellele mahub 42 300 pealtvaatajat. Staadioni projekti autor on jaapani arhitekt Hiroshi Hara. Staadionil peeti 2002. aasta jalgpalli maailmameistriv\xc3\xb5istluste alagrupi m\xc3\xa4ngud. Dome'il peeti ka 2007. aasta suusatamise MM-i avatseremoonia ning toimusid murdmaasuusatamise ja kahev\xc3\xb5istluse sprindiv\xc3\xb5istlused."